  Майя Бывальцева -1 градусозь шунытскоз Удмуртиын кӧснуналэ, 24-тӥ толсуре.  мерлык герӟетысь бамаз со сярысь ивортӥз элькун Гидрометцентрысь куазез чакланъя ёзэтлэн кивалтӥсез Алла Шумихина. Куазез эскерисьлэн верамезъя, покчиарняе, 22-тӥ толсуре, нуназе но уйин Удмуртиын кезьыт луоз на. Ӝытпал -25…-30 градус возьмало. Температура ӝутскыны кутскоз вуоно уйин. Удмуртарняе ӵукна -17…-22 луоз. Ӝытпал элькунъя -7…-12, куд-ог интыосын -4 градусозь. Ӧжытак лымыялоз. Чакланъёсъя, кӧснуналэ эшшо шунытгес кариськоз. Со дыре ик лымыялоз но пельскоз. «24-тӥ толсуре нуназе омырысь температура -1…-6 градусозь ӝутскоз. Тӧло кариськоз, сюресъёс вылэ лымы пуктоз, гылыт луоз», — ивортӥз Алла Шумихина. Арнянуналэ, чакланъёсъя, ӧжтыгес лымыялоз но дугдоз, температура кӧня ке лэзькоз: -5…-10 градусозь. Алла Шумихиналэн верамезъя, 21-тӥ толсуре потон уе элькунъя тужгес кезьыт вал: -31…-39 градус. Ижкарын 1941-тӥ арын пусъем рекорд ортчемын.   Тегъёс: Мерлык Ижкар Удмуртия куазь  